اسحاق بن احمد علثی

اسحاق بن احمد بن محمد بن غانم علثی، ساتویں صدی ہجری کے اعلام حنابلہ میں سے ہیں، نہایت نیک، متقی، زاہد، فقیہ اور عالم تھے، امر بالمعروف اور نہی عن المنکر بہت سختی سے کیا کرتے تھے، اس معاملہ میں اللہ کے علاوہ کسی سے خوف نہیں کھاتے تھے اور نہ کسی کی ملامت کی پروا کرتے تھے، ابو الفتح بن شاتیل، ابن کلیب اور ابن اخضر سے علم حاصل کیا تھا۔

 منکرات پر نکیر 
اسحاق بن احمد علثی نے عباسی حکمراں الناصر لدین اللہ کے غلط فیصلوں پر خوب نکیر کیا کرتے تھے، ببانگ دہل حق کا اعلان کرتے تھے۔
 ناصح الدین بن الحنبلی کہتے ہیں ہیں: «وہ ان دنوں عراق کے شیخ ہیں، فقہا، فقرا اور دوسروں کے مقابلہ میں سب سے زیادہ مضبوطی سے منکرات پر نکیر کرنے والے ہیں، جبکہ دوسرے حضرات رخصت پر عمل کرتے رہتے»۔
 منذری کہتے ہیں: «کہا جاتا ہے کہ ان کے زمانہ میں ان سے زیادہ منکرات پر نکیر کرنے والا کوئی نہیں تھا، اسی وجہ سے انھیں ایک مدت تک قید کا سامنا کرنا پڑا تھا»۔
 ابن رجب کہتے ہیں: «انھوں نے بہت سے خطوط اور رسائل اعیان مملکت کو لکھا تھا جس میں منکرات پر نکیر اور نصائح تھیں، میں نے دیکھا تھا کہ انھوں نے ایک کتاب بغداد عباسی حکمراں کی خدمت میں بھیجا تھا، اسی طرح علی بن ادریس زاہد جو عبد القادر جیلانی کے شاگرد تھے انھیں بھی ایک طویل رسالہ بھیجا تھا جس میں رقص، سماع اور مبالغہ وغیرہ پر نکیر کی تھی»۔ اسی طرح کئی اور رسائل اور خطوط ہیں جن کو مختلف حضرات کی خدمت میں بھیجا تھا۔
 امر بالمعروف اور نہی عن المنکر کے سلسلہ میں اسحاق علثی کا قول ہے: «ہمارے اصحاب ہر جگہ ہر آن حق بلند کرتے رہتے ہیں چاہے انھیں تلواروں سے مارا جائے، وہ اللہ کے معاملہ میں کسی ملامت کی پروا نہیں کرتے ہیں اور نہ کسی بد اخلاق کی بداخلاقی اور کسی جھوٹے کے جھوٹ سے متاثر ہو سکتے ہیں، انھوں نے دنیا اور دنیا کی چیزوں کو آخرت کے بدلہ چھوڑ دیا ہے، آخرت کا بدلہ معلوم اور معروف ہے»۔نبذة مختصرة عن الحنابلة وتاريخهمالإسلام سؤال وجواب. وصل لهذا المسار في 26 مارس 2016 

 ابن جوزی کو خط 
ایک طویل خط ابو الفرج بن جوزی کو بھیجا تھا جس میں ان کی بعض ان باتوں پر نکیر کی تھی جس میں اہل تاویل کی طرف رجحان ظاہر ہو رہا تھا۔الذيل على طبقات الحنابلة	» وفيات المائة السابعة	» إِسْحَاق بْن أَحْمَد بْن مُحَمَّد بْن غانم العلثي  موسوعة الحديث. وصل لهذا المسار في 26 مارس 2016
(اردو ترجمہ میں خلاصہ پیش ہے)

 وفات 
سنہ 634ھ میں وفات پائی۔

 حوالہ جات 

زمرہ:634ھ کی وفیات
زمرہ:حنابلہ